
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση κτημάτων στην περιοχή 
Φλόγα (Βίγλα) Κοινότητας Μυτιληνιών, νήσου Σά¬ 
μου για την κάλυψη στρατιωτικών αναγκών... 

Συμπληρωματική αναγκαστική απαλλοτρίωση ακινήτων 
για τη βελτίωση του κλάδου προς Μυλάτοπο του ισό¬ 
πεδου κόμβου Καρυώτισσας της νέας Ε.Ο. Χαλκηδό¬ 
νας - Εδεσσας - Φλώρινας - Γιουγκ. Συνόρων τμήμα 

Μελίσσι Μαυροβούνιχθ.29+218,70 στο Νομό Πέλλας 2 

Αναγκαστική απαλλοτρίωση έκτασης στη θέση Αγίου 
Αθανασίου Πολυγύρου Χαλκιδικής, για την ανέγερ¬ 
ση οικισμού εργατικών κατοικιών, υπέρ και με δα¬ 
πάνη του Οργανισμού Εργατικής Κατοικίας. 3 

Αναγκαστική απαλλοτρίωση έκτασης στην περιοχή 
Κούσκι Άμφισσας, για την ανέγερση του οικισμού 
εργατικών κατοικιών «ΑΜΦΙΣΣΑ II», υπέρ και με δα¬ 
πάνη του Οργανισμού Εργατικής Κατοικίας. 4 

Αναγκαστική απαλλοτρίωση έκτασης στη θέση Κουσκου- 
νόγλη του Δήμου Ναυπάκτου, για τις ανάγκες του Οι¬ 
κισμού Εργατικών Κατοικιών «Ναυπάκτου II», υπέρ και 
μεδαπάνητου Οργανισμού Εργαακής Κατοικίας...... 5 

Καθορισμός ορίων αιγιαλού και δημουργίαζώνηςπαραλίας, 

στη θέση «Μπουρλστο» Δήμου Ερμιόνης Ν. Αργολίδας.. 6 

ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημιώσεως από 
αναγκαστική απαλλοτρίωση στηνπεριοχή αγροκτή¬ 
ματος Ν. Περάμου και Ελαιοχωρίου Ν. Καβάλας ... 7 

Παρακατάθεση αποζημίωσης για την απαλλοτρίωση 
εδαφικών και κτιριακών τμημάτων λόγω ρυμοτο¬ 
μίας στην Κομοτηνή. ® 


ΑΠΟΦΑΣΕΙ Σ 

Αριθ. 1088481/9322/0010 0) 

Αναγκαστική απαλλοτρίωση κτημάτων στην περιοχή Φλό¬ 
γα (Βίγλα) Κοινότητας Μυτιληνιών, νήσου Σάμου για 
την κάλυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 


κών απαλλοτριώσεων» σε συνδυασμό μετις διατάξειςτου 
Β.Δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων», ό¬ 
πως ισχύουν. 

2. Τις διατάξεις του νόμου ΓΣΙΣΤ/1907 και τις διατάξεις 
του Ν. 4442/1929«περί κυρώσεωςτου από 21 Σεπτεμβρί¬ 
ου 1926 Ν.Δ/τος «περί Στρατιωτικών και Ναυτικών Εισφο¬ 
ρών και Ν αυλώσεων», όπως έχουν τροποποιηθεί. 

3. Τη γνωμοδότηση του Γενικού Επιτελείου Στρατού / 
Δ/νση Υποδομής / Γραφείο 1 βαριθ. Φ.913.1/18/334443/ 
Σ.157/7.2.1998. 

4. Την 29261/7.10.1996 κοινή απόφαση του Πρωθυ¬ 
πουργού και του Υπουργού Εθνικής Άμυνας (ΦΕΚ 
933/1996 τ.Β.), σχετικά με την ανάθεση αρμοδιοτήτων 
στον Υφυπουργό Εθνικής Άμυνας Δ. Αποστολάκη. 

5. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β’.) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση κτημά¬ 
των, για λόγους δημόσιας ωφέλειας και ειδικότερα για 
την κάλυψη στρατιωτικών αναγκών στην περιοχή Φλόγα 
(Βίγλα) Κοινότητας Μυτιληνιών, νήσου Σάμου έκτασης 
συνολικού εμβαδού 62.212 μ 2 , η οποία εικονίζεται με κλί¬ 
μακα 1:1000 στο από Απριλίου 1998 και με αριθμό ΑΚ 
1028/Β κτηματολογικό διάγραμμα και στον αντίστοιχο 
κτηματολογικό πίνακα, τα οποία έχει συντάξει ο Μηχ/κός 
Παπαστάμος Γεώργιος και έχει θεωρήσει ο Ανχης (ΜΧ) 
Σοφράς. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Ολλανδέζος Επαμεινώντας, 

2. Ζαφείρη Κατίνα, 

3. κληρ.Ελευθερόγλου Ευθύμιου κ.λ.π. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Εθνικής Αμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ ΗΤΡΙΟΣ ΑΠΟΣΤΟΛΑΚΗΣ Γ. ΔΡΥΣ 

Αριθ. 1075903/8187/0010 (2) 

Συμπληρωματική αναγκαστική απαλλοτρίωση ακινήτων 
για τη βελτίωση του κλάδου προς Μυλότοπο του ισό¬ 
πεδου κόμβου Καρυώτισσας της νέας Ε.Ο. Χαλκηδό¬ 
νας - Εδεσσας - Φλώρινας - Γιουγκ. Συνόρων τμήμα 
Μελίσσι Μαυροβούνι χθ. 29 + 218,70 στο Νομό Πέλ¬ 
λας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων», όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υ- 
ποχρεώσεως των παρόδιων ιδιοκτητών δια την διάνοιξη 
Εθνικών οδών κ.λ.π.», όπως συμπληρώθηκαν μετιςπαρ. 
9 και 10 του άρθρου 62 του Ν. 947/1979 και την παρ.4 
του άρθρου 9 του Ν. 960/1979, για την εκτέλεση των ο¬ 
ποίων εκδόθηκετο Π.Δ. 929/1979 καθώς και τις διατά¬ 
ξεις της παρ. 14 του άρθρου 4 του κειρ. Β’ του Ν. 
2052/1992. 

4. Τις διατάξεις του άρθρου 34 του Ν. 2040/1992. 

5. Την ΔΙ2/δ/Ο/34023/24.6.1999 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«περί εφαρμογής άρθρου 1 του Ν. 653/1977 «περί υπο- 
χρεώσεως των παρόδιων ιδιοκτητών για την διάνοιξιν Ε¬ 
θνικών οδών». 

6. Την 1 107147/1239/0006Α/4.10.1996 (ΦΕΚ 922/ 
7.10.1996 τ.Β’) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικότε¬ 
ρα για τη βελτίωση του κλάδου προς Μυλότοπο του ισό¬ 
πεδου κόμβου Καρυώτισσας της νέας Ε.Ο. Χαλκηδόνας 
- Εδεσσας - Φλώρινας - Γ ιουγκ. Συνόρων τμήμα Μελίσσι 
Μαυροβούνι χθ.29+218,70 έκτασης συνολικού εμβα- 
δού 16.345,62 μ 2 που βρίσκεται στο Νομό Πέλλας καιει- 
κονίζεται με κλίμακα 1 :500 στο από 15.7.1998 κτηματο- 
λογικό διάγραμμα και στον αντίστοιχο κτηματολογικό 
πίνακα της Διεύθυνσης Δημοσίων Έργων της Περιφέ¬ 
ρειας Κεντρικής Μακεδονίας, τα οποία έχει συντάξει ο 
Μηχ/κός Γ. Παπαπαύλου και έχει θεωρήσει ο Διευθυ¬ 
ντής της ανωτέρω Διεύθυνσης Δ. Γεωργιάδης στις 
3.8.1998. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Συρίδης Αντώνιος, 

2. Μαντζάρα Καράπατσα, 

3. Διπλαρίδης Αθανάσιος κ.λ.π. 

Η απαλλοτρίωση κηρύσσεται υπέρ του Δημοσίου και με 
δαπάνη: 

α) Του Δημοσίου που θα αντιμετωπισθεί με δαπάνεςτου 
προγράμματος Δημοσίων Επενδύσεων για έργα οδοποι¬ 


ίας αρμοδιότητας Γενικής Γραμματείας Δημοσίων Έρ¬ 
γων (αριθμός έργου 9471619) και 
β) Των παρόδιων ιδιοκτητών που ωφελούνται με τις 
προϋποθέσεις του νόμου, χαρακτηρίζεται δε ως κατεπεί- 
γουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΟΝ ΕΡΓΟΝ 

Γ.ΔΡΥΣ ΚΩΝ. ΛΑΛΙΩΤΗΣ 

-♦- 

Αριθ. 1078852/8465/0010 (3) 

Αναγκαστική απαλλοτρίωση έκτασης στη θέση Αγίου Α¬ 
θανασίου Πολυγύρου Χαλκιδικής, για την ανέγερση 
οικισμού εργατικών κατοικιών, υπέρ και με δαπάνη του 
Οργανισμού Εργατικής Κατοικίας. 

ΟΙΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων», όπως ισχύουν. 

2. Τις διατάξεις του άρθρου 24 του Ν.Δ. 2963/54 «Περί 
ιδρύσεως Αυτόνομου Οργανισμού Εργατικής Κατοικίας». 

3. Το σχετικό απόσπασμα από τη Συνεδρίαση αριθ. 
86/98 της 1.12.1998 του Διοικητικού Συμβουλίου του Ορ¬ 
γανισμού Εργατικής Κατοικίας. 

4. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση ακινή¬ 
των, για λόγους δημόσιας ωφέλειας και ειδικότερα για τις 
ανάγκες του οικισμού εργατικών κατοικιών «Πολύγυρος 
II», έκτασης συνολικού εμβαδού 1.060 μ2 που βρίσκεται 
στη θέση Αγίου Αθανασίου Πολυγύρου νομού Χαλκιδικής 
και απεικονίζεται στο υπό κλίμακα 1: 500 από Οκτωβρίου 
1994 κτηματολογικό διάγραμμα το οποίο έχουν συντάξει 
οι: 

1. Σιμιτζής και Π. Παναγιωτόπουλος και στον επ’αυ- 
τού κτηματολογικό πίνακα, το οποίο έχει συντάξει τον 
Αύγουστο του 1998, ο τοπ. μηχανικός Γιάννης Μ. Σιμι¬ 
τζής και έχει θεωρήσει ο τοπ. μηχανικός Σ. Δελλαπόρ- 
τας. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Καλατζής Ιωάννης. 

Η απαλλοτρίωση κηρύσσεται υπέρ και με δαπάνη του 
Οργανισμού Εργατικής Κατοικίας (Ο.Ε.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ &ΚΟΙΝΩΝΙΚΩΝ ΑΣΦΑΛΙΣΕΩΝ 

Γ.ΔΡΥΣ ΜΙΛΤ. ΠΑΠΑΐΩΑΝΝΟΥ 

Αριθ. 1078853/8464/0010 (4) 

Αναγκαστική απαλλοτρίωση έκτασης στην περιοχή Κού- 
σκι Άμφισσας, για την ανέγερση του οικισμού εργατι¬ 
κών κατοικιών «ΑΜΦΙΣΣΑ II», υπέρ και με δαπάνη του 
Οργανισμού Εργατικής Κατοικίας. 

ΟΙΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων», όπως ισχύουν. 

2. Τις διατάξεις του άρθρου 24 του Ν.Δ. 2963/54 «Περί 
ιδρύσεως Αυτόνομου Οργανισμού Εργατικής Κατοικίας». 

3. Το σχετικό απόσπασμα από τη Συνεδρίαση αριθ. 2/99 
του Διοικητικού Συμβουλίου του Οργανισμού Εργατικής 
Κατοικίας. 

4. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β") κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση ακινή¬ 
των, για λόγους δημόσιας ωφέλειας και ειδικότερα για 
την ανέγερση του οικισμού εργατικών κατοικιών «ΑΜ¬ 
ΦΙΣΣΑ II», έκτασης συνολικού εμβαδού 8.859,18 μ2 που 
βρίσκεται στην περιοχή Κούσκι Αμφισσας του νομού Φω¬ 
κίδας και απεικονίζεται στο υπό κλίμακα 1:500 και από Ο¬ 
κτωβρίου 1998 κτηματολογικό διάγραμμα - πίνακα της Δι- 
ευθύνσεως Μελετών Έργων / Τμήμα Τοπογράφησης, τα 
οποία έχουν συντάξει οιτοπ. μηχ/κοί Στάθης Κατσίπης και 
Μαρία Σιφναίου και έχει θεωρήσει ο αρμόδιος Προϊστά¬ 
μενος του Οργανισμού Εργατικής Κατοικίαςτοπ. μηχ/κός 
Σπύρος Δελλαπόρτας. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι κληρονόμοι Ιωάννη Δερμάκη. 

Η απαλλοτρίωση κηρύσσεται υπέρ και με δαπάνη του 
Οργανισμού Εργατικής Κατοικίας (Ο.Ε.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ &ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΔΡΥΣ ΜΙΛΤ. ΠΑΠΑΪΩΑΝΝΟΥ 

-Φ- 

Αριθ. 1078851/8466/0010 (5) 

Αναγκαστική απαλλοτρίωση έκτασης στη θέση Κουσκου- 
νόγλη του Δήμου Ναυπάκτου, για τις ανάγκες του Οι¬ 
κισμού Εργατικών Κατοικιών «Ναυπάκτου II», υπέρ και 
με δαπάνη του Οργανισμού Εργατικής Κατοικίας. 

ΟΙΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 


μαρχών προς κήρυξιν αναγκαστικών τινων απαλλοτριώ¬ 
σεων», όπως ισχύουν. 

2. Τις διατάξεις του άρθρου 24 του Ν.Δ. 2963/54 «Περί 
ιδρύσεως Αυτόνομου Οργανισμού Εργατικής Κατοικίας». 

3. Το σχετικό απόσπασμα από τη Συνεδρίαση αριθ. 
02/99 της 7.1.1999 του Διοικητικού Συμβουλίου του Ορ¬ 
γανισμού Εργατικής Κατοικίας. 

4. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση ακινή¬ 
των, για λόγους δημόσιας ωφέλειας και ειδικότερα για τις 
ανάγκες του Οικισμού Εργατικών Κατοικιών «Ναυπάκτου 
II», έκτασης συγολικού εμβαδού 530 μ2 που βρίσκεται στη 
θέση Κουσκουνόγλη του Δήμου Ναυπάκτου νομού Αιτω¬ 
λοακαρνανίας και απεικονίζεται στο υπό κλίμακα 1:500 α¬ 
πό Νοεμβρίου 1998 κτηματολογικό διάγραμμα - πίνακα 
τωντοπ. μηχ/κών Γιάννη Μ. Σιμιτζή και Ευσταθίας Χρυσα- 
ειδή τα οποία έχει θεωρήσει ο αρμόδιος Προϊστάμενος 
του Οργανισμού Εργατικής Κατοικίας τοπ. μηχ/κός Σ. 
Δελλαπόρτας. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Τσαμποσωτήρης Γεώργιος. 

Η απαλλοτρίωση κηρύσσεται υπέρ και με δαπάνη του 
Οργανισμού Εργατικής Κατοικίας (Ο.Ε.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1999 

ΟΙΥΠΟΥΡΓΟΙ 

ΥΦΥΠΟΥΡΓΌΣ ΟΙΚΟΝΟΜΙΚΟΝ ΕΡΓΑΣΙΑΣ &ΚΟΙΝΟΝΙΚΟΝ ΑΣΦΑΛΙΣΕΩΝ 

Γ. ΔΡΥΣ ΜΙΛΤ. ΠΑΠΑΪΩΑΝΝΟΥ 

-Φ- 

Αριθ. 1083794/8991/Β0010 (6) 

Καθορισμός ορίων αιγιαλού και δημιουργία ζώνης πα¬ 
ραλίας, στη θέση «Μπουρλότο» Δήμου Ερμιόνης Ν. Αρ¬ 
γολίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραιρικών υψομετρικών διαγραμμά¬ 
των από ιδιώτες μηχανικούς κ.λ.π.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας. 

6 . Την υπ’ αριθμ.1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19παραγρ.5 Α.Ν. 2344/95, 

του άρθρου 52παρ.6 Ν. 2218/94, του άρθρου 4παρ.7του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ. 2 του Ν. 2399/96 με τις οποίες 
προβλέπεται η κατάργηση των Περ/κών Δ/ντών, οι αρμο¬ 
διότητες πλέον του οποίου περιήλθαν στο Γενικό Γραμ- 
ματέα της Περιφέρειας και ασκούνται από τον Αναπλη¬ 
ρωτή Περ/κό Δ/ντή. 

8. Τις διατάξεις του τέταρτου εδαφίου της παρ.2 του 
άρθρου 1 και της παρ.6 του ίδιου άρθρου του Ν. 2503/97 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107/Α'), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονά¬ 
δα της Περιφέρειας, ούτε καταργήθηκαν, αλλά αποτε¬ 
λούν από 1.9.97, Υπηρεσίες του Υπουργείου Οικονομι¬ 
κών. 

9. Την 1087903/1481/00068/28.8.97 απόφαση του Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περ/κών Υπηρεσιών του Υπουργείου Οικονομικών πλην 
Γ.Λ.Κ. και Γ.Χ.Κ.». 

10. Την από 1.9.99 έκθεση της κατά το άρθρο 100 του 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Μπουρλότο» 
Δήμου Ερμιόνης Ν. Αργολίδας. 

11. Το από Σεπτέμβριο 1994 τοπογραφικό διάγραμ¬ 
μα,κλίμακας 1:500, που συντάχθηκε από τον Τοπογρά¬ 
φο Μηχανικό Αντώνη Αντωνόπουλο και το οποίο ελέγ¬ 
χθηκε ως προς την ακρίβεια της αποτύπωσης και θεω¬ 
ρήθηκε την 1.9.99 από τον Προϊστάμενο της Τ.Υ.Δ.Κ. Ν. 
Αργολίδας, Πολιτικό Μηχανικό Δημήτριο Μπασιάκο, ό¬ 
πως ορίζουν οι διατάξεις του άρθρου 20 του Ν. 719/77 
και συνοδεύει την έκθεση της προαναφερόμενης Επι¬ 
τροπής. 

12. Το υπ’ αριθμ. 544.5/196/96/Σ.410/27.3.96 έγγρα¬ 
φο του Γενικού Επιτελείου Ναυτικού, με το οποίο συμ¬ 
φωνεί με τα καθορισθέντα από την Επιτροπή όρια, απο¬ 
φασίζει: 

Την επικύρωση της από 1.9.99 έκθεσης της κατά το άρ¬ 
θρο 100 Π.Δ.284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Μπουρλότο» Δήμου Ερμιόνης Ν. Αργολίδας, κα¬ 
θώς επίσης και τον από Σεπτέμβριο 1994 τοπογραφικού 
διαγράμματος κλίμακας 1:500, το οποίο συντάχθηκε από 
τον Τοπογράφο Μηχανικό Αντώνη Αντωνόπουλο καιτο ο¬ 
ποίο ελέγχθηκε ως προς την ακρίβεια της αποτύπωσης 
και θεωρήθηκε την 1.9.99 από τον Προϊστάμενο της 
ΤΥΔΚ Ν. Αργολίδας, Πολιτικό Μηχανικό Δημήτριο Μπα¬ 
σιάκο, όπως ορίζουν οι διατάξεις του άρθρου 20 του Ν. 
719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή, η οριογραμμή του αιγιαλού με 
κόκκινη συνεχή πολυγωνική γραμμή, με στοιχεία Ια, 
1,2,.15. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία Ια', Γ, 2'.15'. 


Μέσα στην ζώνη της παραλίας υπάρχουν περιφράξεις. 
Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην Ε¬ 
φημερίδα της Κυβερνήσεως. 

Αθήνα, 16 Σεπτεμβρίου 1999 

Με εντολή Υπουργού 
Ο Γενικός Διευθυντής Δημ. Περιουσίας 
και Εθνικών Κληροδοτημάτων 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

Ναύπλιο, σήμερα 1.9.1999 ημέραΤετάρτη συνέρχεταιη 
Επιτροπή άρθρου 100 Π.Δ. 284/88, «περί καθορισμού ο¬ 
ρίων και αιγιαλού και παραλίας και θέσεων αμμοληψίας» 
στο Κατάστημα της Κτηματικής Υπηρεσίας Ν. Αργολίδας, 
αποτελούμενη από τους: 

1. Σαρρή Μαρία, Προϊσταμένη της Κτηματικής Υπηρε¬ 
σίας Ν. Αργολίδας. 

2. Παντελή Αναστάσιο, Τοπογρ. Μηχ/κότης Κτηματικής 
Υπηρεσίας. 

3. Θεοφίλου Ανδρέα, Λιμενάρχη Πορτοχελίου, προκει- 
μένου να καθορίσει τις οριογραμμές αιγιαλού - παραλίας, 
στη θέση «Μπουρλότο» Δήμου Ερμιόνης. 

Η Επιτροπή αφού έλαβε υπόψη: 

1. Την από 30.9.94 αίτηση της Νόρας συζ. Νικ. Μου- 
στρούφη. 

2. Το από Σεπτέμβριο 1994 τοπογραφικό διάγραμμα, 
που συντάχθηκε από τον Αντωνόπουλο Αντώνη, τοπο¬ 
γράφο μηχ/κό, σε κλίμακα 1:500, σε 1 πινακίδα και θεω¬ 
ρήθηκε στις 1.9.1999 από τον Προϊστάμενο της Τ.Υ.Δ.Κ. 
Ν. Αργολίδας όπως ορίζεται σχετικά (Ν. 719/77 άρθρο 
20 ). 

3. Τις διατάξεις του Α.Ν. 2344/40, «περί αιγιαλού και πα¬ 
ραλίας», όπως αυτός τροποποιήθηκε, τη σχετική Νομο¬ 
λογία και τέλος, αφού μετέβη επί τόπου και σχημάτισε 
γνώμη: 

α) Για το πλάτος της βρέχόμενης ζώνης της ξηράς, η ο¬ 
ποία είναι βραχώδης κατά το μεγαλύτερο τμήμα της, στο 
υπόλοιπο δε αμμώδης και 

β) Για τα λοιπά συναφή στοιχεία. 

4. Το αριθ. Φ. 544.5/196/96/Σ. 410/27.3.1996 έγγραφο 
του Γ.Ε.Ν., αποφασίζει: 

Καθορίζει επί του διαγράμματος αυτού, με κόκκινη συ¬ 
νεχή πολυγωνική γραμμή και με στοιχεία 1 α, 1,2.14, 

15 την οριογραμμή αιγιαλού, οι κορυφές της οποίας εξα¬ 
σφαλίζονται με ορθωγώνιες συντεταγμένες, εξαρτημέ¬ 
νου συστήματος του Γ.Υ.Σ. 

Καθορίζει επίσης, με κίτρινη συνεχή πολυγωνική γραμ¬ 
μή και με στοιχεία Ια', Γ, 2'.14', 15' την οριογραμμή 

παραλίας (σε απόσταση 10 μ. από την οριογραμμή του αι- 
γιαλού), προκειμένου να εφασφαλισθεί η επικοινωνία ξη¬ 
ράς - θάλασσας και αντίθετα ακόμη δε για την εξυπηρέ¬ 
τηση εξωράίστικών και λοιπών κοινωφελών σκοπών (σχε¬ 
τικά τα άρθρα 7 παραγρ. 1 και 5 παραγρ. 1, 2, Α.Ν. 
2344/40). 

Μέσα στην ζώνη της παραλίας υπάρχουν περιφράξεις. 

Η Επιτροπή 

Η Π ρόεδρος Τα Μέλη 

ΜΑΡΙΑ ΣΑΡΡΗ (υπογραφές) 






ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7221 




















7224 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 07/2844 (η 

Ειδοποίηση για την παρακατάθεση αποζημιώσεως από α¬ 
ναγκαστική απαλλοτρίωση στην περιοχή αγροκτήμα¬ 
τος Ν. Περάμου και Ελαιοχωρίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

1. Σύμφωνα με τις διατάξεις των άρθρων 7 και 8 του Ν .Δ. 
797/1971« περί αναγκαστικών απαλοτριώσεων», πληρο¬ 
φορούμε όλους όσους: 

α) έχουν δικαιώματα κυριότητας ή άλλα εμπράγματα δι¬ 
καιώματα στα ακίνητα που βρίσκονται στην περιοχή α¬ 
γροκτήματος Ν. Περάμου και Ελαιοχωρίου Ν. Καβάλας 
και και απαλλοτριώθηκαν, με την αρ. Πρωτ. 07/1101/ 
18.4.97 απόφαση Νομάρχη Καβάλας (ΦΕΚ 395 τ. 
Δ720.5.97) για λόγους δημόσιας ωφέλειας και ειδικότερα 
για την για την εκτέλεση του έργου: «Επαρχιακοί οδοί 
10,12 και 13. Βελτίωση ασφαλτόστρωση κατά τμήματα 
(τμήμα διαστ. Εγνατίας- Ελαιοχώρι)». 

β) Έχουν εγγράφει υποθήκη ή έχουν επιβάλει κατάσχε¬ 
ση ή με οποιονδήποτε τρόπο διεκδικούν τα απαλλοτριω- 
θέντα ακίνητα. 

Ότι η αποζημίωση, που καθόρισε το Μονομελές Πρω¬ 
τοδικείο Καβάλας με την υπ αριθμό 19/98 απόφασή του 
για τα θίγόμενα ακίνητα και τα υπερκείμενα αυτώνπου εμ- 
φαίνονται στο κτηματολογικό διάγραμμα και τον σχετικό 
κτηματολογικό πίνακα που ελεγμένα απο τον Μηχανικό 
κτηματογράφησης και θεωρημένα από τον προϊστάμενο 
της Δ.Τ.Υ. ΝΑΚαβάλας έχει κατατεθεί στο Ταμείο Παρα¬ 
καταθηκών και Δανείων και έχει εκδοθεί το με αριθμό 
4850/7.9.99 γραμμάτιο συστάσεως παρακαταθήκης για 
το ποσόν των 7.533.084 δραχμών. 

2. Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το νόμο. 

Η παρούσα ανακοίνωση να δημοσιευθεί στην Εφημερί¬ 
δα της Κυβερνήσεως. 

Καβάλα, 17 Σεπτεμβρίου 1999 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 


Αριθ. 20476 (8) 

Παρακατάθεση αποζημίωσης για την απαλλοτρίωση εδα¬ 
φικών και κτιριακών τμημάτων λόγω ρυμοτομίας στην 
Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 

Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ.» όπως συμπληρώθηκε και τροποποιή¬ 
θηκε. 

2. Τα Ν.Δ. 797/1971 «περί κωδικοποιήσεως των περί α¬ 
ναγκαστικών απαλλοτριώσεων διατάξεων». 

3. Το από 22.9.1933 «περί εγκρίσεως σχεδίου ρυμοτο¬ 
μίας της πόλεως Κομοτηνής» όπως τροποποιήθηκε μετα¬ 
γενέστερα. 

4. Την πράξη 9/93, όπως συντάχθηκε το Τ.Π.Π.Ε. Ν. Ρο¬ 
δόπης και νόμιμα κυρώθηκε με τις αρ. 4598/22.11.93 α¬ 
πόφαση του Νομάρχη Ροδόπης. 

5. Την αριθ. 80/98 απόφαση του Μονομελούς Πρωτοδι¬ 
κείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα κυ¬ 
ριότητας για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχύον σχέδιο πόλης Κομοτηνής εφαρμογή του σχε¬ 
δίου , για τη διάνοιξη της οδού μεταξύ των Ο.Τ. 19 - 20 - 26 - 
27 στηνσυμβολήτωνοδώνΜ.Μ. Ιωαννικείου και Αθ. Διάκου 
όπως επίσης και των τυχόν επί τούτων εγγεγραμμένων ε¬ 
νυπόθηκων ή κατασχόντων δανειστών ή τρίτων διεκδικη¬ 
τών, ότι κατατέθηκαν στο γραφείο του Ταμείου Παρακατα¬ 
θηκών και Δανείων στην Κομοτηνή υπέρ της ιδιοιαησίας 
αρ. (7) με φερόμενους ιδιοκτήτες τους Μαρίκα χήρα Γ. 
Πουρνάρα, Δημήτριο Πουρνάρα, Λουκά Πουρνάρα και Κυ¬ 
ριάκο Πουρνάρα, το ποσό των είκοσι εκατομμυρίων εκατόν 
ενενήντα έξι χιλιάδων (20.196.000) δρχ. με το αρ. 39350/ 
17.9.99 γραμμάτιο σύστασης παρακαταθήκης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Κομοτηνή, 22 Σεπτεμβρίου 1999 
Ο Δήμαρχος 

ΓΙΩΡΓΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



